OBČINSKI NAČRT

**ZIR OB MNOŽIČNEM POJAVU KUŽNIH BOLEZNI PRI ŽIVALIH**

**V OBČINI MUTA**

**VERZIJA 1.0**

|  |  |  |  |
| --- | --- | --- | --- |
|  | **organ** | **Datum** | **Podpis**  |
| **Izdelal** | **Strokovni delavec za ZiR** | **Februar 2012** | **Sašo PAVLIČ** |
| **Odobril**  | **Štab CZ občine** | **Februar 2012** | **Jože MEH** |
| **Sprejel** | **Župan** | **Februar 2012** | **Boris KRALJ** |

OBČINSKI NAČRT ZIR OB MNOŽIČNEM POJAVU KUŽNIH BOLEZNI PRI ŽIVALIH

V OBČINI MUTA

|  |  |  |  |  |
| --- | --- | --- | --- | --- |
| Zap. št. | Datum ažuriranja | Datum dopolnitve | Datum spreminjanja | Podpis  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**KAZALO**

[1. UTEMELJITEV 5](#_Toc188254557)

[1.1 Uvod 5](#_Toc188254558)

[1.2 Splošno o kužnih boleznih pri živalih 5](#_Toc188254559)

[1.3 Ogroženost Občine Muta zaradi kužnih bolezni 5](#_Toc188254560)

[1.4 Možne posledice množičnega pojava kužnih bolezni pri živalih 6](#_Toc188254561)

[1.5 Sklepne ugotovite 6](#_Toc188254562)

[2. OBSEG NAČRTOVANJA 7](#_Toc188254563)

[2.1 Temeljne ravni načrtovanja 7](#_Toc188254564)

[2.2 Načela zaščite, reševanja in pomoči 7](#_Toc188254565)

[3 KONCEPT ZAŠČITE REŠEVANJA IN POMOČI OB MNOŽIČNEM POJAVU KUŽNIH BOLEZNI 9](#_Toc188254566)

[3.1 Temeljne podmene načrta 9](#_Toc188254567)

[3.2 Zamisel izvedbe zaščite in reševanja 9](#_Toc188254568)

[**3.2.1 Koncept odziva ob množičnem pojavu kužnih bolezni pri živalih** 9](#_Toc188254569)

[3.3 Uporaba načrta 11](#_Toc188254570)

[4. SILE, SREDSTVA IN VIRI ZA IZVAJANJE NAČRTA 12](#_Toc188254571)

[4.1 Pregled organov in organizacij, ki sodelujejo pri izvedbi nalog iz državne pristojnosti 12](#_Toc188254572)

[4.2 Materialno-tehnična sredstva za izvajanje načrta 13](#_Toc188254573)

[4.3 Predvidena finančna sredstva 13](#_Toc188254574)

[5. OPAZOVANJE IN OBVEŠČANJE 14](#_Toc188254575)

[5.1 Posredovanje podatkov o množičnem pojavu kužnih bolezni 14](#_Toc188254576)

[5.2 Obveščanje pristojnih organov in služb 14](#_Toc188254577)

[5.3 Obveščanje javnosti 15](#_Toc188254578)

[**5.3.1 Obveščanje prebivalstva** 15](#_Toc188254579)

[**5.3.2 Obveščanje domače javnosti** 15](#_Toc188254580)

[6. AKTIVIRANJE SIL SREDSTEV 17](#_Toc188254581)

[6.1 Aktiviranje organov in njihovih strokovnih služb 17](#_Toc188254582)

[6.2 Zagotavljanje pomoči v materialnih in finančnih sredstvih 18](#_Toc188254583)

[7. UPRAVLJANJE IN VODENJE 20](#_Toc188254584)

[7.1 Organi in njihove naloge 20](#_Toc188254585)

[7.2 Operativno vodenje 23](#_Toc188254586)

[**7.2.1 Ukrepanje organov CZ** 23](#_Toc188254587)

[**7.2.1 Ukrepanje organov CZ** 24](#_Toc188254588)

[7.3 Organizacija zvez 25](#_Toc188254589)

[8. UKREPI IN NALOGE ZIR 26](#_Toc188254590)

[8.1. Ukrepi zaščite in reševanja 26](#_Toc188254591)

[**8.1.1 Prostorski, gradbeni in drugi tehnični ukrepi** 26](#_Toc188254592)

[8.1.1.1 Določitev lokacij za pokop ali sežig živalskih trupel 27](#_Toc188254593)

[8.1.1.2 Ureditev mest za pokop in sežig živalskih trupel 27](#_Toc188254594)

[8.1.1.3 Prevoz živalskih trupel do mesta pokopa ali sežiga 27](#_Toc188254595)

[8.1.1.4 Uničevanje živalskih trupel in nadzor 27](#_Toc188254596)

[**8.1.2 Kemična in biološka zaščita** 27](#_Toc188254597)

[8.2 Naloge zaščite in reševanja 28](#_Toc188254598)

[**8.2.1 Tehnično reševanje ob množičnem pojavu kužnih bolezni pri živalih** 28](#_Toc188254599)

[9. OSEBNA IN VZAJEMNA ZAŠČITA 29](#_Toc188254600)

[10. RAZLAGA POJMOV IN OKRAJŠAV 31](#_Toc188254601)

[10.1 Pomen pojmov 31](#_Toc188254602)

[10.2 Razlaga okrajšav 31](#_Toc188254603)

[11. SEZNAM PRILOG IN DODATKOV 32](#_Toc188254604)

[11.1 Priloge 32](#_Toc188254605)

[11.2 Dodatki 32](#_Toc188254606)

# 1. UTEMELJITEV

## 1.1 Uvod

Občinski načrt zaščite in reševanja ob množičnem pojavu kužnih bolezni pri živalih v Občini Muta je izdelan na podlagi Zakona o varstvu pred naravnimi in drugimi nesrečami (Ur. l. RS št. 51/2006 uradno prečiščeno besedilo), ter v skladu z Uredbo o vsebini in izdelavi načrtov zaščite in reševanja (Ur. l. RS št. 3/02, 17/02 in 17/06).

Cilj izdelave načrta je varstvo pred naravnimi in drugimi nesrečami, preprečiti in ublažiti posledice nesreče – množičnega pojava kužnih bolezni pri živalih, da bo življenje ljudi varnejše in kakovostnejše, škoda za gospodarstvo pa čim manjša.

## 1.2 Splošno o kužnih boleznih pri živalih

Kužne bolezni povzročajo bakterije, spirohete, rikecije, virusi in glive.

Kužne bolezni, zaradi katerih se izvajajo splošni in posebni preventivni ter drugi ukrepi po Zakonu o veterinarstvu (Ur. l. RS št. 33/01), so glede na vrsto infekcije in ukrepe, potrebne za njihovo preprečevanje in zatiranje, razvrščene v štiri skupine:

* A (bolezni, ki so zelo kužne),
* B (bolezni, ki so praviloma kužne),
* C (bolezni, ki so praviloma slabo kužne) in
* Zoonoze (bolezni ali infekcije, ki se po naravni poti prenašajo z živali-vretenčarjev na ljudi in obratno, lahko se razvrščajo v skupino A,B,C).

Nekatere kužne bolezni se pojavljajo zelo redko in v manjšem obsegu, druge pa pogosto in se hitro širijo na večje območje. Osnovne oblike so:

* enzootija (kužna bolezen se pri živalih stalno pojavlja v različni jakosti, na istem mestu in na ožjem področju);
* epizootija (bolezen izbruhne v večjem obsegu in se hitro širi) in
* panzootija (bolezen se hitro širi na velikem območju, npr. v državi).

## 1.3 Ogroženost Občine Muta zaradi kužnih bolezni

V občini nismo imeli večjih pojavov kužnih bolezni pri živalih, pojavile pa so se v naši bližini v preteklem obdobju:

* virusna hemoragična septikemija pri postrveh leta 1984 na območju takratne Občine Radlje ob Dravi in
* aviarna influenca leta 2006 na področju Maribora, v Muti je bilo določeno okuženo območje, ki pa ni prizadela naše občine.

**Nevarnost pojava kužnih bolezni je na tem območju nekoliko manjša čeprav je realno pričakovati, da se lahko bolezen pojavi.**

Večina kmetij se ukvarja z živinorejo. Prevladuje govedoreja. Na območju občine je 1 večja farma perutnine z okrog **8.000** piščancev.

Vsak lastnik domačih živali mora ob povečanem poginu živali takoj obvestiti pristojno veterinarsko službo, ta pa je dolžna ugotoviti vzrok pogina in ukrepati v skladu s svojimi strokovnimi navodili.

Poseben problem pri množičnem pojavu kužnih bolezni bi bil odstranjevanje obolelih in poginulih živali, ko pooblaščene organizacije ne bi uspele zagotavljati odvoza.

## 1.4 Možne posledice množičnega pojava kužnih bolezni pri živalih

Množični pojavi kužnih bolezni pri živalih povzročajo gospodarsko škodo v živinoreji, pri divjadi, ribogojstvu, čebelarstvu, živilski industriji, na področju preskrbe z zdravstveno neoporečnimi živili, turizmu in izvozu.

Možne posledice so predvsem:

* širjenje zoonoz pri ljudeh;
* onesnaževanje okolja s poginulimi živalmi in s tem nevarnost za zdravje ljudi;
* neposredna škoda zaradi poginov ali zakolov živali ter zmanjšanju proizvodnje in prometa z živalmi;
* zastoji v mednarodnem prometu in s tem tudi negativne posledice za turizem;
* zmanjšanje nakupov v trgovinah predvsem ljudi onstran meje in
* veliki stroški za preventivo, zatiranje in izkoreninjenje teh bolezni.

## 1.5 Sklepne ugotovite

Trenutna zdravstvena situacija pri domačih živalih je ugodna. Javna veterinarska služba, ki pokriva območje regije lahko zagotavljajo osnovno in preventivno zdravstveno varstvo domačih živali.

Izbruh, katerih od kužnih bolezni, je na tem območju manj verjeten, lahko pa pride do okužb zaradi tranzita čez državno mejo, kar predstavlja tudi največjo nevarnost okužbe z nevarnimi boleznimi.

2. OBSEG NAČRTOVANJA

## 2.1 Temeljne ravni načrtovanja

Temeljni načrt je državni načrt, občinski načrt je usklajen z regijskim načrtom in Državnim načrtom zaščite in reševanja ob množičnem pojavu kužnih bolezni pri živalih v Republiki Slovenija.

S tem načrtom se urejajo le ukrepi in dejavnosti za ZRP ter zagotavljanje osnovnih pogojev za življenje, ki so v občinski pristojnosti.

## 2.2 Načela zaščite, reševanja in pomoči

Zaščita, reševanje in pomoč ob množičnem pojavu kužnih bolezni pri živalih se organizirajo v skladu s temi načeli:

* Vsakdo ima pravico do zaščite, reševanja in pomoči, če je zaradi nesreče ogroženo njegovo življenje, zdravje ali premoženje.
* Ob nesreči imata zaščita in reševanje človeških življenj prednost pred vsemi drugimi zaščitnimi in reševalnimi dejavnostmi.
* Ob nesreči je vsakdo dolžan pomagati po svojih močeh in sposobnostih.
* Država in občine pri zagotavljanju varstva pred naravnimi in drugimi nesrečami v skladu s svojimi pristojnostmi prednostno organizirajo izvajanje preventivnih ukrepov. Pri vseh oblikah načrtovanega varstva pred naravnimi in drugimi nesrečami morajo imeti prednost preventivni ukrepi.
* Občina Muta uporabi za zaščito, reševanje in pomoč ob naravni ali drugi nesreči najprej svoje sile in sredstva. Kadar zaradi velikega obsega nesreče oziroma ogroženosti sile in sredstva lokalne skupnosti niso zadostni ali niso zagotovljene med sosednjimi lokalnimi skupnostmi, država zagotavlja uporabo sil in sredstev s širšega območja.
* Vse dejavnosti za zaščito, reševanje in pomoč so človekoljubne narave.
* Da bi preprečili ali vsaj ublažili posledice naravnih in drugih nesreč, je treba ukrepati hitro in učinkovito. Zato morajo biti sile za zaščito, reševanje in pomoč organizirane, opremljene in usposobljene tako, da se na nesrečo lahko odzovejo v najkrajšem možnem času.
* Podatki o nevarnostih ter o dejavnostih državnih organov, občin in drugih izvajalcev nalog varstva pred naravnimi in drugimi nesrečami so javni. Država in občina morata zagotoviti, da je prebivalstvo na območju, ki bi ga lahko prizadela naravna ali druga nesreča, obveščeno o nevarnostih.

# 3 KONCEPT ZAŠČITE REŠEVANJA IN POMOČI OB MNOŽIČNEM POJAVU KUŽNIH BOLEZNI

## 3.1 Temeljne podmene načrta

Temeljne podmene Občinskega načrta zaščite in reševanja ob množičnem pojavu kužnih bolezni pri živalih v Občini Muta so:

• načrt je izdelan za množični pojav kužnih bolezni pri živalih, pri katerem je treba za njihovo omilitev ali odpravo posledic poleg rednih služb, uporabiti tudi sile za zaščito, reševanje in pomoč,

• prebivalci na okuženem in ogroženem območju morajo biti pravočasno in objektivno obveščeni o razsežnosti množičnega pojava kužne bolezni pri živalih, njenih posledicah, ukrepih za zmanjševanje in odpravo posledic ter o ravnanju ob nesreči. Informacije o tem je treba sproti dopolnjevati in objavljati.

## 3.2 Zamisel izvedbe zaščite in reševanja

### **3.2.1 Koncept odziva ob množičnem pojavu kužnih bolezni pri živalih**

Koncept odziva ob pojavu kužnih bolezni pri živalih temelji na klasifikaciji dogodka, ki je v pristojnosti Državnega središča za nadzor bolezni (DSNB)in se deli na:

***Obvladljivi dogodki:***

* Pojav kužnih bolezni je obvladljiv in je s pomočjo drugih javnih služb pod nadzorom pristojnih veterinarskih organizacij. Veterinarska uprava poskrbi za načrt ukrepov, obveščanje in spremlja dogodke, veterinarske organizacije pa izvajajo ukrepe, v kolikor ne uspejo izvesti ukrepov pa se vključijo tudi ambulante, sistem varstva pred naravnimi nesrečami v občini je v pripravljenosti.

***Težko obvladljivi dogodki – množični pojav kužnih bolezni:***

* Pojav kužne bolezni je obvladljiv z dejavnostjo veterinarskih organizacij, javnih služb in sil za zaščito, reševanje in pomoč (ZRP). Na podlagi napovedi poteka nesreče in ocene situacije, ki jo izdela DSNB, poveljnikCZ Občine Muta določi zaščitne ukrepe in naloge zaščite reševanja in pomoči.

Ukrepe in naloge zaščite, reševanja in pomoči izvajajo sile ZRP Občine Muta, regije in države po načelu postopnosti, saj kužne bolezni pri živalih pogosto zajamejo širše območje lahko tudi izven naše Občine Muta.

V kolikor pa se je kužna bolezen pojavila v sosednjih občinah in ne v naši občini moramo kljub temu izvajati preventivne ukrepe z nadzornimi točkami.

Shema 1: Koncept odziva ob pojavu kužnih bolezni pri živalih


## 3.3 Uporaba načrta

Občinski načrt ob množičnem pojavu kužnih bolezni v Občini Muta se aktivira ko pride do težko obvladljivih dogodkov.

**Odločitev o uporabi občinskega načrta sprejme poveljnik CZ Občine Muta oziroma njegov namestnik.**

Glede na vrsto in posledice se aktivira in se uporabljajo ukrepi zaščite, reševanja in pomoči iz načrta tudi v primeru:

***- uporabe orožij ali sredstev za množično uničevanje v teroristične namene oz. ob terorističnem napadu s klasičnimi sredstvi*.**

**Odločitev o aktiviranju načrta v primeru terorističnih napadov sprejme poveljnik CZ Občine Muta oziroma njegov namestnik.**

# 4. SILE, SREDSTVA IN VIRI ZA IZVAJANJE NAČRTA

## 4.1 Pregled organov in organizacij, ki sodelujejo pri izvedbi nalog iz državne pristojnosti

**Občinski organi:**

* + župan
	+ občinska uprava
	+ občinski svet in odbori

|  |  |
| --- | --- |
| P – 7 | Seznam odgovornih oseb v občini |

**Sile za ZRP:**

* **Organi CZ:**
	+ poveljnik CZ Občine Muta
	+ namestnik poveljnika CZ Občine Muta
	+ štab CZ Občine Muta
	+ poverjeniki CZ

|  |  |
| --- | --- |
| P – 2P – 3 | Seznam članov štaba CZSeznam poverjenikov CZ in njihovih namestnikov |

* **Enote in službe CZ:**
* ekipa za prvo pomoč
* služba za podporo
* logistični center

|  |  |
| --- | --- |
| P – 4P – 5P – 6 | Seznam pripadnikov ekipe za prvo pomočSeznam pripadnikov službe za podporoSeznam pripadnikov logističnega centra |

* **Javne službe za zaščito, reševanje in pomoč:**
	+ prostovoljna gasilska društva (PGD Muta)
	+ gasilska enota širšega pomena (PGD Radlje ob Dravi)
	+ javne službe za prevoz živalskih odpadkov (Veterinarsko higienska služba (VHS) in KOTO)
	+ veterinarska postaja s koncesijo (Veterinarska postaja d.o.o. Radlje ob Dravi)
	+ komunalno podjetje (Javno komunalno podjetje Radlje ob Dravi)
	+ policija (Policijska postaja Radlje ob Dravi, Pisarna Muta)
* javne zdravstvene službe (zoonoze) (Zdravstveni dom Radlje ob Dravi, Zdravstvena postaja Muta)

|  |  |
| --- | --- |
| P – 9P – 13P – 14P – 49 | Pregled podjetij in zavodovSeznam članov operativne enote PGDSeznam članov PGDSeznam veterinarjev |

## 4.2 Materialno-tehnična sredstva za izvajanje načrta

Materialno-tehnična sredstva se načrtujejo za:

* zaščitno-reševalno opremo in orodje (sredstva za osebno in skupinsko zaščito, oprema, vozila ter tehnična in druga sredstva, ki jih potrebujejo strokovnjaki, reševalne enote, službe in reševalci)
* materialna sredstva iz državnih rezerv.

|  |  |
| --- | --- |
| P – 16 | Pregled materialno tehničnih sredstev |
| D – 26 | Navodilo za uporabo praška Virkon |
| D – 27 | Informacija o vraničnem prisadu |

## 4.3 Predvidena finančna sredstva

Finančna sredstva se načrtujejo za dve vrsti stroškov:

* **stroški operativnega delovanja** (povračilo stroškov za aktivirane pripadnike CZ in pripadnikov drugih enot, zavarovanje) in
* **stroški materialnih sredstev** (prevozni stroški, maziva,…).

|  |  |
| --- | --- |
| D – 37 | Načrtovana finančna sredstva za izvajanje načrta |

# 5. OPAZOVANJE IN OBVEŠČANJE

## 5.1 Posredovanje podatkov o množičnem pojavu kužnih bolezni

Obvestilo o pojavu bolezni bo ReCO Slovenj Gradec prejel od veterinarske organizacije. O dogodku obvesti pristojne osebe po prioritetnem seznamu v Občini Muta, prvega dosegljivega.

## 5.2 Obveščanje pristojnih organov in služb

**ReCO Slovenj Gradec obvešča:**

* poveljnika CZ Občine Muta,
* namestnika poveljnika CZ,
* župana Občine Muta oziroma
* drugo odgovorno osebo po seznamu odgovornih oseb v občini.



**MUTA**

**MUTA**

**MUTA**

Shema 2: Obveščanje pristojnih organov

**OBVEŠČANJE V OBČINI MUTA PO PREJEMU OBVESTILA IZ ReCO SLOVENJ GRADEC**

Po prejetem obvestilu poteka obveščanje v Občini Muta na naslednji način:

* ***odgovorna oseba Občine Muta, ki je Regijskemu centru za obveščanje Slovenj Gradec prva dosegljiva (poveljnik CZ Občine Muta, namestnik poveljnika CZ, župan), po prejemu obvestila o množičnem pojavu kužnih bolezni pri živalih izvede medsebojno obveščanje vseh odgovornih oseb v Občini Muta. Obvestilo se posreduje po razpoložljivih sredstvih zvez (mobitel, telefon, pozivniki, radijske zveze, kurirji,…).***

|  |  |
| --- | --- |
| P – 1P – 7P – 10 | Seznam zaposlenihSeznam odgovornih oseb v občiniSeznam oseb, ki se jih obvešča ob izrednih dogodkih |

## 5.3 Obveščanje javnosti

### **5.3.1 Obveščanje prebivalstva**

Za obveščanje prebivalcev o stanju na prizadetem območju, na katerem se pojavijo množični primeri kužne bolezni pri živalih, je pristojna Občina Muta. Organi občine, ki vodijo in izvajajo naloge zaščite, reševanja in pomoči, morajo s prizadetim prebivalstvom vzpostaviti čim boljše sodelovanje in si pridobiti zaupanje ljudi.

Prebivalstvo seznanimo z razmerami na prizadetem območju, ki jih prejmemo neposredno od Lokalnega središča za nadzor bolezni ter objavimo informacije o tem na krajevno običajen način.

**Informacije o množičnem pojavu kužnih bolezni pri živalih je možno dobiti na posebni telefonski številki (887-96-00), ki jo objavimo v sredstvih javnega obveščanja.**

### **5.3.2 Obveščanje domače javnosti**

Za obveščanje javnosti o izvajanju nalog zaščite, reševanja in pomoči iz občinske pristojnosti je odgovoren župan in poveljnik CZ Občine Muta, v skladu s svojimi pristojnostmi.

Obveščanje javnosti ob nesrečah poteka v medijih, ki so po 25. členu Zakona o medijih (Ur. RS, št. 35/2001) in zakona o varstvu pred naravnimi in drugimi nesrečami dolžni na zahtevo pristojnih organov, javnih podjetij inzavodov brez odlašanja brezplačnoobjaviti nujno sporočilo v zvezi z resno ogroženostjo življenja, zdravja ali premoženja ljudi, kulturne in naravne dediščine ter varnosti države. V takih primerih se sporočilo najprej pošlje za takojšnjo objavo naslednjim medijem:

* Radio Radlje,
* Koroški radio ter
* lokalni oz. krajevni in regionalni mediji.

**Lokalnim sredstvom obveščanja podatke posreduje Občina Muta.**

|  |  |
| --- | --- |
| P – 43D – 31 | Seznam sredstev javnega obveščanjaNavodilo za obveščanje javnosti |

# 6. AKTIVIRANJE SIL SREDSTEV

## 6.1 Aktiviranje organov in njihovih strokovnih služb

Shema 3: Aktiviranje sil in sredstev

Poveljnik CZ Občine Muta pa v skladu z načrtom aktiviranja aktivira župana, člane štaba CZ Občine Muta, poverjenike za CZ in skrbnika občinskega načrta.

Glede na nastale razmere in presoje o potrebni pomoči strokovnih služb organom vodenja sistema ZIR zaradi nesreče, župan aktivira direktorja občinske uprave in občinske strokovne službe.

Župan Občine Muta aktivira oz. skliče organe, ki so pristojni za operativno in strokovno vodenje zaščite, reševanja in pomoči oziroma podpirajo to vodenje:

* poveljnika CZ Občine Muta,
* strokovnega sodelavca občine zadolženega za področje ZIR, ki je skrbnik načrta ter
* direktorja občinske uprave.

Poveljnik CZ Občine Muta skupaj s strokovno službo ZIR nato po potrebi izvede aktiviranje drugih organov in strokovnih služb v Občini Muta (poverjenike,..).

Pozivanje (aktiviranje) pripadnikov CZ in drugih občinskih sil za zaščito, reševanje in pomoč izvaja strokovna občinska služba (strokovni sodelavec za ZIR). Prav tako je v njeni pristojnosti tudi urejanje zadev v zvezi z nadomestili plač in povračil stroškov, ki jih imajo občinski pripadniki pri opravljanju dolžnosti CZ oziroma na področju zaščite in reševanja.

Seznam enot in mobilizacijski pozivi ECZ-5 za vse pripadnike CZ in pripadnike nevladnih organizacij in društev, ki so organizirani na ravni občine so v občinskih prostorih, Muta 20, 2363 Muta.

Občinske sile za zaščito in reševanje, ki odhajajo na prizadeto območje, se zberejo na svojih zbirališčih ob aktiviranju.

|  |  |
| --- | --- |
| P – 11 | Pregled zbirališč ob aktiviranju enot in sil ZIR |

## 6.2 Zagotavljanje pomoči v materialnih in finančnih sredstvih

Poveljnik CZ Občine Muta oziroma njegov namestnik zaprosi Poveljnik CZ za Koroško za dodelitev materialnih sredstev iz rezerv.

Materialna pomoč države in regije v primeru pojava kužnih bolezni pri živalih zajema:

* električne agregate (po potrebi);
* zaščitna in reševalna oprema (rokavice, škornje, kombinezone, očala, zaščitne maske, respiratorje);
* sredstva za razkuževanje;
* krmo za živino, zdravila za živali … in
* finančno pomoč.

Štab CZ Občine Muta daje na razpolago tiste sile in sredstva, katere ima na razpolago, za vse ostalo pa potrebe posreduje Poveljniku CZ za Koroško.

|  |  |
| --- | --- |
| P – 16P – 001 | Pregled materialno tehničnih sredstevPregled materialnih sredstev (pomoč države) |

7. UPRAVLJANJE IN VODENJE

## 7.1 Organi in njihove naloge

**a. Občinski organi**

* **ŽUPAN OBČINE MUTA**

Župan opravlja z zakonom predpisane naloge na področju zaščite in reševanja, predvsem pa:

1. skrbi za izvajanje priprav za varstvo pred naravnimi in drugimi nesrečami,
2. sprejme načrte zaščite in reševanja,
3. skrbi za izvajanje ukrepov za preprečitev in zmanjšanje posledic nesreče,
4. skrbi za obveščanje prebivalstva o nevarnostnih, o stanju varnosti in o sprejetih zaščitnih ukrepih in
5. opravlja naloge iz svoje pristojnosti.

Če je potrebno župan aktivira strokovne službe Občine Muta, ki izvajajo naslednje naloge:

* zagotavljati pogoje dela za poveljnika CZ in štaba CZ Občine Muta ,
* zagotavljati informacijsko podporo pri izvajanju nalog,
* nuditi pomoč služb s področja okolja in prostora,
* nuditi pomoč službe za družbene dejavnosti in
* opravljati druge naloge iz svoje pristojnosti.

|  |  |
| --- | --- |
| D – 3 | Načrt dejavnosti Občine Muta ob naravnih in drugih nesrečah  |

**b. Sile za ZRP**

* **POVELJNIK CZ IN NJEGOV NAMESTNIK**

Vodenje sil za zaščito in reševanje na nivoju občine opravlja poveljnik CZ oz. njegov namestnik, tako da:

* v čim krajšem času vzpostavi pregled nad stanjem na prizadetem območju,
* oceni predvideni razvoj situacije,
* koordinira izvajanje zaščitnih ukrepov na prizadetem območju,
* poroča poveljniku CZ za Koroško o izvršenih ukrepih in stanju na področju občine,
* kontrolira izvajanje nalog štaba, enot in služb CZ ter njihovo oskrbo,
* na podlagi razpoložljivih podatkov ocenjuje potek dogodkov,
* izdela končno poročilo o nesreči in
* opravlja druge naloge.

Poveljnik CZ Občine Muta lahko za vodenje posameznih intervencij za zaščito in reševanje določi vodjo intervencije.

**Poveljnik civilne zaščite Občine Muta je za svoje delo odgovoren županu.**

* **ŠTAB CZ OBČINE**
* nudi poveljniku CZ Občine Muta strokovno pomoč pri vodenju nalog ZRP,
* organiziranje in izvajanje reševalnih intervencij iz občinske pristojnosti,
* zagotavlja informacijsko podporo,
* zagotavlja logistično podporo ter
* opravljanje administrativnih in finančnih zadev.

**c. Javne službe za zaščito, reševanje in pomoč**

Muta

* **PROSTOVOLJNA GASILSKA DRUŠTVA IN GASILSKA ENOTA ŠIRŠEGA POMENA**

PGD Brezno - Muta, PGD Ožbalt, PGD Kapla na Kozjaku ter PGD Radlje ob Dravi, katerih dejavnost je pomembna za zaščito, reševanja in pomoč izvajajo naloge iz svoje pristojnosti. Vključujejo se v skupne akcije zaščite, reševanja in pomoči na podlagi odločitve poveljnika CZ Občine Muta.

* **JAVNE SLUŽBE ZA PREVOZ ŽIVALSKIH ODPADKOV**

Opravljajo prevoze živalskih trupel na določena mesta ali kafilerije.

* **VETERINARSKA POSTAJA S KONCESIJO**

Sodeluje pri izvajanju in nadzoru zaščitnih ukrepov v zvezi z svojo dejavnostjo in po nalogu poveljnika CZ Občine Muta.

* **KOMUNALNO PODJETJE**
	+ opravlja prevoze živalskih trupel, če tega ne zmorejo pooblaščene službe ter
	+ pripravlja in ureja mesta za pokop ali sežig živali.
* **POLICIJSKA POSTAJA RADLJE OB DRAVI - PISARNA MUTA**
* pomaga pri preprečevanju, širjenju in zatiranju kužnih bolezni,
* v primeru, da ugotovi, da živali nimajo veterinarskega spričevala ali napotnice ali da prihajajo z okuženega območja, mora živali »pridržati« do prihoda veterinarja,
* na zahtevo uradnega veterinarja za inšpekcijski nadzor pomaga pri omejitvi prometa z živalmi, prepovedi gibanja oseb na okuženem območju ter pri izvajanju drugih ukrepov, ki jih določa zakon o veterinarstvu,
* v skladu s svojimi pristojnostmi preprečuje nedovoljen prehod oziroma prevoz pošiljk zunaj določenih mejnih prehodov,
* varuje življenje, osebno varnost in premoženje ljudi,
* varuje določene osebe, objekte, organe in okoliše,
* ureja promet v skladu z določenim prometnim režimom,
* sprejema ukrepe za ustrezno varovanje državne meje in opravlja mejne kontrole,
* preprečuje, odkriva in preiskuje kazniva dejanja in prekrške, odkriva in prijema storilce kaznivih dejanj in prekrškov, druge iskane osebe ter jih izroča pristojnim organom,
* sodeluje pri izvajanju humanitarnih, oskrbovalnih, izvidniških in drugih nalog in
	+ opravlja druge naloge iz svoje pristojnosti.
* **JAVNE ZDRAVSTVENE SLUŽBE**
* izvajajo obvezne posebne preventivne ukrepe ob zoonozah in
* opravljajo druge naloge iz svoje pristojnosti.

## 7.2 Operativno vodenje

Dejavnosti za zaščito in reševanje ob množičnem pojavu kužnih bolezni na območju občine operativno vodi poveljnik CZ, ki mu pri delu pomaga Štab CZ Občine Muta v sodelovanju z LSNB.

Poveljnik CZ za Koroško in poveljnik CZ RS spremljata stanje na prizadetem območju in na zahtevo poveljnika CZ Občine Muta organizirata potrebno pomoč iz regije oziroma države.

Štab CZ Občine Muta organizira svoje delo na sedežu Štaba CZ, Glavni trg 17, 2366 Muta.

Za vodenje posameznih intervencij za zaščito, reševanje in pomoč, lahko poveljnik CZ Občine Muta določi vodjo intervencije, kateremu so podrejene vse sile in sodelujejo pri izvajanju nalog ZRP.

**Poveljnik CZ Občine Muta obvešča Poveljnika CZ za Koroško o izvedenih ukrepih in nalogah zaščite in reševanja.**

### **7.2.1 Ukrepanje organov CZ**

****

Shema 4: Ukrepanje CZ

Občina Muta in Poveljnik CZ Občine Muta aktivirajo sile in sredstva za zaščito, reševanje in pomoč. Potrebne enote in sile izvajajo zaščitne ukrepe in naloge ZRP.

Poveljnik CZ občine oz. njegov namestnik spremljata razmere in dejavnosti na terenu ter o tem obveščata Poveljnika CZ za Koroško.

## 7.3 Organizacija zvez

Pri neposrednem vodenju akcij zaščite, reševanja in pomoči se uporablja:

* **sistem radijskih zvez zaščite in reševanja (ZA-RE) ter**
* **sistem osebnega pozivanja.**

Sistem zvez ZA-RE se obvezno uporablja pri vodenju intervencij in drugih zaščitnih in reševalnih akcijah.

Telekomunikacijsko središče sistema je Regijski center za obveščanje Slovenj Gradec, do katerega se uporabniki povezujejo prek repetitorjev; za Občino Muta predvsem na kanalu 05 Kope, Rahtel, pogojno pa tudi 06 Plešivec. Vodja enote se mora pri prihodu na mesto intervencije prijaviti v ReCO. Prijavi se prek repetitorskega kanala (05 Rahtel), po prijavi pa ga ReCO preusmeri na matični simpleksni kanal za delo enote na terenu.

Občina Muta ima določena kanala 48 in 49. Uporabnik mora biti v stanju pripravljenosti na matičnem kanalu. Če opravi klic na nekem drugem kanalu, se mora po opravljenem klicu nemudoma vrniti na svoj matični kanal. Uporaba drugih kanalov brez utemeljenega razloga ni dovoljena. Ob koncu intervencije se poroča ReCO Slovenj Gradec (prek kanala 05 Kope, Rahtel).

Pri prenosu podatkov in komuniciranju se načeloma uporablja vsa razpoložljiva telekomunikacijska in informacijska infrastruktura, ki temelji na različnih medsebojno povezanih omrežjih. Prenos podatkov in komuniciranje med organi vodenja, reševalnimi službami in drugimi izvajalci zaščite, reševanja in pomoči poteka po:

* telefaksu,
* radijskih zvezah (ZA-RE),
* javnih telefonskih zvezah, ki so lahko analogne ali digitalne,
* brezžičnih telefonih (GSM),
* radijskih postajah radioamaterjev,
* preko kurirskega sistema (raznos pozivov) in
* internetu.

|  |  |
| --- | --- |
| P – 18P – 19D – 29 | Lokacije repetitorjevImenik uporabnikov telefonskih zvezNavodilo za uporabo radijskih zvez v primeru naravnih in drugih nesreč |

# 8. UKREPI IN NALOGE ZIR

## 8.1. Ukrepi zaščite in reševanja

### **8.1.1 Prostorski, gradbeni in drugi tehnični ukrepi**

Shema 5: Ukrepi

#### 8.1.1.1 Določitev lokacij za pokop ali sežig živalskih trupel

Sežig ali pokop trupel živali mora biti opravljen znotraj okuženega območja, najbolje v bližini farm.

Lokacije za pokop ali sežiganje živalskih trupel določimo v svojem prostorskem aktu, pri čemer moramo upoštevati kriterije za umeščanje posegov v prostor iz Prostorskega reda Slovenije in koncept ravnanja z odpadki v državi.

**Obvestimo Poveljnika CZ za Koroško oz. njegovega namestnika o lokaciji, kjer bomo izvedli pokop ali sežig živalskih trupel.**

|  |  |
| --- | --- |
| P – 30 | Pregled odlagališč za ruševine in druge materiale |

#### 8.1.1.2 Ureditev mest za pokop in sežig živalskih trupel

Tanaloga vsebuje izkop in pripravo grobišč ter pripravo materiala za sežiganje po navodilih VURS-a.

**Ukrep bodo izvajali gasilci prostovoljnih gasilskih društev v občini.**

|  |  |
| --- | --- |
| D – 25 | Navodilo za sežig živalskih odpadkov |

#### 8.1.1.3 Prevoz živalskih trupel do mesta pokopa ali sežiga

Prevoz živalskih trupel do mesta pokopa ali sežiga izvršijo pristojne javne službe za prevoz in ravnanje z živalskimi odpadki ter veterinarska higienska služba (VHS).

|  |  |
| --- | --- |
| P – 47 | Pregled javnih služb za prevoz živalskih odpadkov |

#### 8.1.1.4 Uničevanje živalskih trupel in nadzor

Za uničenje so odgovorne:

* javne službe za prevoz živalskih odpadkov in ravnanje z njimi ter
* veterinarsko higienska služba.

**Za nadzor pri uničenju pa so odgovorna pristojna veterinarska postaja s koncesijo na območju občine. Pri nadzoru sežiga sodelujejo tudi lokalna prostovoljna gasilska društva. Način sežiga je odvisen od vrste bolezni.**

### **8.1.2 Kemična in biološka zaščita**

Kemična in biološka zaščita obsega ukrepe ter sredstva za neposredno zaščito pred učinki kužnih bolezni pri živalih in sicer:

* zaščito ljudi in živali (označevanje meja okuženih in ogroženih območij) in
* dekontaminacija ljudi in živali, materialnih dobrin in okolja (razkužitev ljudi, obleke, stanovanjskih površin, hlevov, dvorišč, pašnikov, odplak in živalskih iztrebkov, dezinfekcija in deratizacija objektov na okuženem območju).

**Naloge RKB zaščite izvaja Veterinarska postaja d.o.o. Radlje ob Dravi, kateri bodo pomagali gasilci Prostovoljnega gasilskega društva Muta.**

## 8.2 Naloge zaščite in reševanja

### **8.2.1 Tehnično reševanje ob množičnem pojavu kužnih bolezni pri živalih**

Naloge tehničnega reševanja ob množičnem pojavu kužnih bolezni pri živalih so:

* gradnja razkuževalnih ovir na državnih mejah in mejah okuženega območja;
* sodelovanje pri prevozu okuženih živali v kafilerije in pokopu živalskih trupel in
* izvajanje požarnih straž pri sežigu okuženih živalskih trupel.

Tehnično reševanje ob množičnem pojavu kužnih bolezni pri živalih izvajajo:

* javne službe za prevoz živalskih odpadkov in ravnanje z njimi,
* komunalne organizacije in gradbena podjetja z ustrezno mehanizacijo in
* PGD Muta, PGD Ožbalt in PGD Kapla.

**O izvedenih nalogah vodja enote CZ poroča Štabu CZ Občine Muta , le-ta pa potem obvesti Poveljnika CZ za Koroško oz. njegovega namestnika.**

|  |  |
| --- | --- |
| P – 9P – 13P – 14 | Pregled podjetij in zavodovSeznam članov operativne PGDSeznam članov PGD |

9. OSEBNA IN VZAJEMNA ZAŠČITA

****

Shema 6: Osebna in vzajemna zaščita

Ob množičnem pojavu kužnih bolezni so rejci živali dolžni izvajati osebno in vzajemno zaščito, ki obsega ukrepe za preprečevanje in ublažitev tveganj za zdravje in življenje ter premoženje posameznika. V ta namen se morajo usposobiti za uporabo osebnih zaščitnih sredstev, obvladati morajo osnove prve pomoči, osnove prve veterinarske pomoči, seznaniti se morajo s sredstvi za razkužitev in njeno izvedbo.

Poleg tega si morajo priskrbeti najnujnejša osebna zaščitna sredstva ter potrebščine za osebno in vzajemno zaščito.

Za organiziranje, razvijanje in usmerjanje osebne in vzajemne zaščite ob množičnem pojavu kužnih bolezni pri živalih skrbi Občina Muta.

Pri tem sodeluje tudi lokalno središče za nadzor bolezni, ki občanom zagotovi vso potrebno pomoč pri izvajanju določenih ukrepov (razni priročniki za živinorejce ob pojavu slinavke in parkljevke, priročnik za pridelovalce in predelovalce mleka…).

Zelo pomembno je, da so prebivalci seznanjeni s postopki, ki jih morajo izvesti za zavarovanje lastne varnosti in premoženja.

|  |  |
| --- | --- |
| D – 24D – 38D – 39D – 40 | Navodilo za ravnanje ob pojavu nalezljivih bolezniProgram usposabljanja, urjenja in vajNavodilo za vodenje in vzdrževanje zbirke podatkov za izvajanje načrtov ZIRNavodilo za vzdrževanje in razdelitev načrtov ZIR |

# 10. RAZLAGA POJMOV IN OKRAJŠAV

## 10.1 Pomen pojmov

**OKUŽENO OBMOČJE -** območje, na katerem je ugotovljen en ali več virov okužbe in na katerem so možnosti za širjenje okužbe

**OGROŽENO OBMOČJE -** območje, na katero se lahko prenese bolezen z okuženega območja in na katerem so možnosti za širjenje okužbe.

## 10.2 Razlaga okrajšav

CZ Civilna zaščita

CZRS Civilna zaščita Republike Slovenije

DSNB Državno središče za nadzor bolezni

ECZ – 5 Mobilizacijski poziv

LSNB Lokalno središče za nadzor bolezni

MTS Materialno tehnična sredstva

PGD Prostovoljno gasilsko društvo

ReCO Regijski center za obveščanje

RKB Radiološko, kemično, biološko

RS Republika Slovenija

VHS Veterinarska higienska služba

VURS Veterinarska uprava Republike Slovenije

ZA-RE Radijske zveze v sistemu zaščite in reševanja

ZRP Zaščita, reševanje in pomoč

ZIR Zaščita in reševanje

11. SEZNAM PRILOG IN DODATKOV

## 11.1 Priloge

|  |  |
| --- | --- |
| **PRILOGA** | **VSEBINA-PODATKI** |
| 1. | Seznam zaposlenih  |
| 2. | Seznam članov štaba CZ |
| 3. | Seznam poverjenikov CZ in njihovih namestnikov |
| 4. | Seznam pripadnikov ekipe za prvo pomoč |
| 5. | Seznam pripadnikov službe za podporo |
| 6. | Seznam pripadnikov logističnega centra |
| 7. | Seznam odgovornih oseb v Občini Muta |
| 9. | Pregled podjetij in zavodov |
| 10. | Seznam oseb, ki se jih obvešča ob izrednih dogodkih  |
| 11. | Pregled zbirališč ob aktiviranju enot in sil ZIR |
| 13. | Seznam članov operativne enote PGD |
| 14. | Seznam članov PGD |
| 16. | Pregled materialno tehničnih sredstev |
| 18. | Lokacije repetitorjev |
| 19. | Imenik uporabnikov telefonskih zvez |
| 30. | Pregled odlagališč za ruševine in druge materiale |
| 43. | Seznam sredstev javnega obveščanja |
| 47. | Pregled javnih služb za prevoz živalskih odpadkov |
| 49. | Seznam veterinarjev |

**SEZNAM POSEBNIH PRILOG:**

|  |  |
| --- | --- |
| 001. | Pregled materialnih sredstev (pomoč države) |

## 11.2 Dodatki

|  |  |
| --- | --- |
| **DODATEK** | **VSEBINA-PODATKI** |
| 3. | Načrt dejavnosti Občine Muta ob naravnih in drugih nesrečah |
| 24. | Navodilo za ravnanje ob pojavu nalezljivih bolezni |
| 25. | Navodilo za sežig živalskih odpadkov |
| 26. | Navodilo za uporabo praška Virkon |
| 27. | Informacija o vraničnem prisadu |
| 29 | Navodilo za uporabo radijskih zvez v primeru naravnih in drugih nesreč |
| 31. | Navodilo za obveščanje javnosti |
| 37. | Načrtovana finančna sredstva za izvajanje načrta |
| 38. | Program usposabljanja, urjenja in vaj |
| 39. | Navodilo za vodenje in vzdrževanje zbirke podatkov za izvajanje načrtov ZIR |
| 40. | Navodilo za vzdrževanje in razdelitev načrtov ZIR |